ઉત્તર કોરિયાની ધમકીઓ પછી પરમાણુ હુમલાથી કેવી રીતે બચશો?\nકિમનું કહેવું છે કે ઉત્તર કોરિયા જેટલા ઈચ્છે એટલા અણુશસ્ત્રો બનાવી શકે છે. પાકિસ્તાને પણ અણુ બોમ્બ ધરાવે છે અને ભારત પર હુમલો કરવાની ધમકી આપ્યા રાખે છે.

ઘણા આતંકવાદી સંગઠનો પણ પરમાણુ શસ્ત્રો હસ્તગત કરવાની કોશિશમાં છે. જોકે તે ખૂબ જ મુશ્કેલ છે, પણ કોઇ કરે તો શું થશે? શું આપણે પરમાણુ હુમલા માટે તૈયાર છીએ?

દુનિયાએ હિરોશિમા અને નાગાસાકી પર અણુ બોમ્બનો સર્વનાશ જોયો છે. તો ચેર્નોબિલ ઘટના પણ જોઈ છે. સમય પસાર થવાની સાથે, આ કરૂણાંતિકાની યાદો ઇતિહાસના પાનામાં દબાઈ રહી છે. પરંતુ ઘા આજે પણ તાજા છે. આજે પણ ત્યાં લોકો સંપૂર્ણપણે તંદુરસ્ત નથી. હિરોશિમા અને નાગાસાકી પર થયેલા અણુ બોમ્બ હુમલાની અસર આજની પેઢી ભોગવી રહી છે.

તેથી જ એ જરૂરી છે કે દુનિયા આ પ્રકારના પરમાણુ હુમલાનો સામનો કરવા કેટલી તૈયાર છે.

બંકર

યુકેમાં પિંડારના નામથી એક સુરક્ષિત બંકર બનાવેલું છે, જ્યાં પરમાણુ હુમલા વખતે લશ્કરી અને સરકારી અધિકારીઓ પોતાનો જીવ બચાવી શકે. પરમાણુ યુદ્ધ દરમિયાન અને યુદ્ધ પછીની તબાહી વખતે પણ અહીંથી બધા સરકારી કામ ચાલી શકે છે. પરંતુ સામાન્ય જનતાની સુરક્ષાનું શું?

અમેરિકાની સ્ટીવેન્સ ઇન્સ્ટિટ્યૂટ ઑફ ટૅકનોલોજીના પ્રોફેસર એલેક્સ વાલેરસ્ટાઇન કહે છે કે તેઓ તેમના સાથીદારો સાથે મળીને લોકોની સુરક્ષા અને જાગૃતિ માટે કામ કરી રહ્યા છે. કેવી રીતે પરમાણુ હુમલા વખતે સુરક્ષિત રહેવું તેના પર તેઓ જાણકારી આપે છે. 

આની જરૂર એટલા માટે છે કારણ કે આજે પણ વિશ્વમાં આશરે 15 હજાર પરમાણુ શસ્ત્રો છે. રશિયા અને અમેરિકા પાસે તો મોટી સંખ્યામાં છે.

જોકે, સંભાવના ઓછી છે કે આ શસ્ત્રોનો ઉપયોગ થાય. પરંતુ તે વાતને પણ નજરઅંદાજ ન કરી શકાય કે આતંકવાદીઓનું મજબૂત નેટવર્ક થઇ ગયું છે. તેમની પાસે એકથી એક ખતરનાક શસ્ત્રો છે. તેથી નાગરિકોની સુરક્ષા ઘણી જ આવશ્યક છે.

રેડિએશનથી કેવી રીતે બચવું?

પોતાના પ્રોજેક્ટના ભાગરૂપે વાલેરસ્ટાઇને "ન્યૂક-મેપ" બનાવ્યો. જેમાં ગૂગલ મેપની જેવા નક્શા પર બતાવવાની કોશિશ કરી કે જો પરમાણુ હુમલો થાય તો તેની અસર ક્યાં ક્યાં થઇ શકે.

બીજા પ્રોજેક્ટ હેઠળ, લોકોને પોતાની જાતને પરમાણુ હુમલાની અસરથી બચવાના ઉપાય બતાવાશે. સૌથી મૂળભૂત સલાહ તો એ છે કે લોકો ઘરની અંદર જ રહે છે. પરંતુ પરમાણુ હુમલાની ઘટના વખતે સમગ્ર વાતાવરણ તેની અસર નીચે આવે છે. ઘરની બહાર રહો કે અંદર, અસર તો થશે જ. હા, એ છે કે લાંબો સમય અંદર રહેવાથી રેડિએશનની અસરથી થોડું બચી શકાય છે.

ઉત્તર કોરિયા...\n\ntl;dr:
ઉત્તર કોરિયાના સરમુખ્યતાર કિમ જોંગ-ઉને 3 સપ્ટેમ્બરના રોજ હાઇડ્રોજન બોમ્બ પરીક્ષણ કર્યું. બોમ્બ વિસ્ફોટ એટલો શક્તિશાળી હતો કે જેથી ભૂકંપના હળવા આંચકા અનુભવાયા.